**SKUPOVI - PODSJETNIK**

Kažemo da je a **element** skupa A ako se nalazi u skupu A. Pišemo $a\in A$. U suprotnom pišemo $a\notin A$.

Broj elemenata skupa A nazivamo **kardinalnim brojem** skupa A i označavamo s **card(A)**.

Skup bez ijednog elementa nazivamo **praznim skupom** i označavamo s $∅$.

Kažemo da je skup A **podskup** skupa B ako svaki element skupa A pripada skupu B. Pišemo $A ⊆ B$. Ako skup B sadrži bar jedan element koji ne pripada skupu A, kažemo da je skup A **pravi podskup** skupa B. Pišemo $A ⊂ B$.

**Presjek skupova** A i B je skup koji sadrži sve elemente koji se nalaze i u skupu A i u skupu B. Pišemo $A ⋂ B = \left\{x\in A i x\in B\right\}$.

Skupove kojima je presjek prazan skup nazivamo **disjunktnima**.

**Unija skupova** A i B je skup koji sadrži sve elemente koji se nalaze u skupu A ili u skupu B. Pišemo $A ∪ B = \left\{x\in A ili x\in B\right\}$.

**Razlika skupova** A i B je skup koji sadrži sve elemente koji se nalaze u skupu A, a ne nalaze se u skupu B. Pišemo $A ∖ B = \left\{x\in A i x\notin B\right\}$.

Skupove grafički prikazujemo **Vennovim dijagramima**.